หนี้สาธารณะเพิ่ม 7.63 หมื่นล้านบาท
สบน.เผยหนี้คงค้าง ณ 31มี.ค.มีจำนวน 6.16 ล้านล้านบาท หรือคิดเป็น 42.27% ของจีดีพี
5 พ.ค. 2560

สบน.เผยหนี้คงค้าง ณ 31มี.ค.มีจำนวน 6.16 ล้านล้านบาท หรือคิดเป็น 42.27% ของจีดีพีนายธีรัชย์ อัตนวานิช ที่ปรึกษาด้านตลาดตราสารหนี้ สำนักงานบริหารหนี้สาธารณะ (สบน.) เปิดเผยว่า หนี้สาธารณะคงค้าง ณ วันที่ 31 มี.ค. 2560 มีจำนวน 6.16 ล้านล้านบาท หรือคิดเป็น 42.27% ของจีดีพีแบ่งเป็น หนี้รัฐบาล 4.72 ล้านล้านบาท หนี้รัฐวิสาหกิจ 9.62 แสนล้านบาท หนี้รัฐวิสาหกิจที่เป็นสถาบันการเงิน (รัฐบาลค้ำประกัน) 4.55 แสนล้านบาท และ หนี้หน่วยงานของรัฐ 1.94 หมื่นล้านบาท และเมื่อเปรียบเทียบกับเดือนก่อนหน้า หนี้สาธารณะคงค้างเพิ่มขึ้นสุทธิ 7.63 หมื่นล้านบาทสำหรับหนี้ที่เพิ่มขึ้น เป็นหนี้ของรัฐบาลเพิ่มขึ้นสุทธิ 9.07 หมื่นล้านบาท หนี้รัฐวิสาหกิจ ลดลงสุทธิ 9,580 ล้านบาท หนี้รัฐวิสาหกิจที่เป็นสถาบันการเงิน (รัฐบาลค้ำประกัน)  ลดลงสุทธิ 4,897 ล้านบาท  และหนี้หน่วยงานของรัฐเพิ่มขึ้นสุทธิ 76 ล้านบาทหนี้สาธารณะ ณ สิ้นเดือนมี.ค. 2560 จำนวน 6.16 ล้านล้านบาท แบ่งออกเป็น หนี้ในประเทศ 5.85 ล้านล้านบาท หรือ 94.90% และหนี้ต่างประเทศ 3.14 แสนล้านบาท หรือ 5.10% ของหนี้สาธารณะคงค้างทั้งหมด และหนี้สาธารณะคงค้างแบ่งตามอายุคงเหลือ สามารถแบ่งออกเป็นหนี้ระยะยาว 5.3 ล้านล้านบาท หรือ 86.09% และหนี้ระยะสั้น 8.58 แสนล้านบาท หรือ 13.91% ของหนี้สาธารณะคงค้างทั้งหมด